औरंगाबाद में समाधान यात्रा के दौरान बाल-बाल बचे CM
Bihar Chief Minister Nitish Kumar Aurangabad Samadhan Yatra Update - बिहार के मुख्यमंत्री नीतीश कुमार सोमवार को बाल-बाल बच गए। औरंगाबाद में भीड़ की ओर से उन पर टूटी हुई कुर्सी का टुकड़ा उछला। टुकड़ा सीएम की तरफ तेजी से आया।
बिहार के मुख्यमंत्री नीतीश कुमार सोमवार को बाल-बाल बच गए। औरंगाबाद में भीड़ की ओर से उन पर टूटी हुई कुर्सी का टुकड़ा उछला। टुकड़ा सीएम की तरफ तेजी से आया। हालांकि सीएम बच गए। इसके बाद अफरातफरी मच गई। सुरक्षाकर्मियों ने उन्हें घेरे में ले लिया।
समाधान यात्रा के दौरान मुख्यमंत्री नीतीश कुमार औरंगाबाद के बारुण प्रखंड के कंचनपुर पहुंचे। यहां मुख्यमंत्री को पंचायत भवन का उद्घाटन करना था। यहां पर उद्घाटन के बाद सीएम सुरक्षाकर्मियों के साथ जाने लगे। इसी दौरान भीड़ में से मुख्यमंत्री की तरफ कुर्सी का टुकड़ा उछल कर आया।
तस्वीरों में देखिए घटना के आसपास का माहौल...
कुर्सी का टुकड़ा तेजी से सीएम की तरफ बढ़ा। वह सीएम के आगे आकर गिरा। सुरक्षाकर्मी सचेत हो गए। यह टुकड़ा कैसे आया, उसका पता नहीं चल पाया।
ड्रोन नहीं होने के कारण पहचान नहीं हो सकी
कुर्सी का टुकड़ा फेंके जाने की जानकारी मंच से भी दी गई, लेकिन किसने फेंका उसकी पहचान नहीं हो सकी। ड्रोन मॉनिटरिंग की स्थिति में ही फेंकने वाले की पहचान हो सकती थी, लेकिन मौके पर ड्रोन नहीं था।
मामले में औरंगाबाद जिला प्रशासन की ओर से स्पष्टीकरण भी जारी किया गया है। कहा गया है कि कुर्सी का टुकड़ा सीएम की ओर साजिशन नहीं फेंका गया है। वहां पर लोग अति उत्साह में नारेबाजी कर रहे थे, कुछ बच्चे सीएम को देखने के लिए कुर्सी पर चढ़ गए थे। शायद इसी स्थिति में कुर्सी टूट कर उसका टुकड़ा उछल गया और अंदर की ओर आ गया।
पहले भी हो चुका है सीएम पर हमला
इसलिए हुई घटना
बताया जा रहा है कि कार्यक्रम के बाद लोग अपनी समस्याएं सीएम को सुनाना चाहते थे, लेकिन सुरक्षा कारणों से वे सीएम के पास नहीं जा पाए। इसी दौरान किसी ने गुस्से में आकर कुर्सी का टुकड़ा फेंका।
सीएम पर हमले की ये खबर भी पढ़ें...
पटना में CM नीतीश कुमार पर हमला:माल्यार्पण करने गए मुख्यमंत्री को युवक ने पीठ पर मारा मुक्का; सुरक्षाकर्मी युवक को पीटने लगे तो CM ने खुद रोका
बिहार के CM नीतीश कुमार की सुरक्षा में रविवार को बड़ी चूक देखने को मिली। पटना के बख्तियारपुर में एक कार्यक्रम के दौरान युवक ने पीछे से आकर सीएम को मुक्का जड़ दिया। सीएम की सुरक्षा में मौजूद पुलिसकर्मियों ने युवक को हिरासत में ले लिया है। युवक की पहचान बख्तियारपुर के शंकर के रूप में हुई है। पूरी खबर पढ़ने के लिए यहां पर क्लिक करिए